
PATVIRTINTA

Panevėžio regos centro „Linelis“ 
Direktoriaus 2020 m. balandžio 6 d.
įsakymu Nr. V-27
PANEVĖŽIO REGOS CENTRO „LINELIS“ MOKINIŲ NEMOKAMO 
MAITINIMO TVARKOS APRAŠAS

I. BENDROSIOS NUOSTATOS

1. Panevėžio regos centro „Linelis“ mokinių nemokamo maitinimo tvarkos aprašas (toliau – Aprašas) nustato, mokinių nemokamo matinimo pagal Lietuvos Respublikos socialinės paramos mokiniams įstatymą teikimą, nemokamo maitinimo rūšis, lėšų tikslinį naudojimą, Panevėžio regos centre „Linelis“ (toliau – Regos centras).

2. Nemokamo maitinimo rūšis – pusryčiai/ pietūs.
3. Aprašas parengtas vadovaujantis Vaikų maitinimo organizavimo tvarkos aprašu, patvirtintu  Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“ (su naujausiais pakeitimais), Panevėžio miesto savivaldybės tarybos 2019 m. gegužės 14 d. sprendimu Nr. 1-158 patvirtintu „Socialinės paramos mokiniams teikimo savivaldybės ir nevalstybinėse mokyklose tvarkos aprašu“, 2020 m. kovo 18 d.[image: image1.wmf] Lietuvos Respublikos sveikatos apsaugos ministro įsakymu Nr. V-421 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl vaikų maitinimo organizavimo tvarkos aprašo patvirtinimo“ pakeitimo“. 

4. Nemokamas maitinimas Regos centre teikiamas vadovaujantis šiuo Aprašu. Mokinių nemokamas maitinimas fiksuojamas Nemokamo maitinimo žurnale. Nemokami pusryčiai ir/ar pietūs teikiami Regos centre nuo rugsėjo 1 dienos iki mokslo metų pabaigos (gegužės 31 d.).
5. Už mokinių nemokamo maitinimo organizavimą ir teikimą atsako Regos centro direktorius.
II. MOKINIŲ NEMOKAMO MAITINIMO ORGANIZAVIMAS, 
TEISĖS, PAREIGOS IR ATSAKOMYBĖ

6. Nemokamas maitinimas pagal sprendimus dėl socialinės paramos mokiniams skyrimo Regos centre organizuojamas vadovaujantis Lietuvos Respublikos sveikatos apsaugos ministro įsakymu „Dėl Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl vaikų maitinimo organizavimo tvarkos aprašo patvirtinimo“ pakeitimo“  patvirtinto 2020 m. kovo 18 d. įsakymu Nr. V-421, šiuo Aprašu, Panevėžio miesto tarybos patvirtintu Mokinių maitinimo organizavimo Panevėžio savivaldybės bendrojo lavinimo mokyklose tvarkos aprašu, Socialinės paramos informacinės sistemos (SPIS) Mokinių nemokamo maitinimo registravimo žurnalu. 
7. Nemokamas maitinimas teikiamas: 
7.1. Regos centrą lankantiems mokiniams;

7.2. nuo mokslo metų pradžios iki mokslo metų pabaigos, jei sprendimas dėl socialinės paramos mokiniams skyrimo mokykloje gautas iki mokslo metų pradžios;
7.3. nuo kitos darbo dienos po sprendimo dėl socialinės paramos mokiniams skyrimo gavimo Regos centre dienos iki mokslo metų pabaigos.
7.4. nemokamas maitinimas mokiniui nebeteikiamas nuo kitos darbo dienos, kai Regos centre buvo gautas sprendimas dėl socialinės paramos mokiniams nutraukimo.
8. Nemokamas maitinimas Regos centre organizuojamas:

8.1. Regos centro direktorius tvirtina Mokinių nemokamo maitinimo tvarkos aprašą, kuriame nustatyta, kad mokinių nemokamo maitinimo registravimo žurnalo duomenys tikrinami ir jis pildomas kiekvieną darbo dieną; 
8.2. Regos centro direktoriaus pavaduotojas ugdymui: 
8.2.1. atsakingas už Mokinių nemokamo maitinimo žurnalo SPIS posistemėje Socialinė parama mokiniams priežiūrą ir tvarkymą (atsakingo asmens vardas ir pavardė, kontaktinio telefono numeris ir elektroninio pašto adresas raštu pateikiami Socialinių reikalų skyriui); 
8.2.2. organizuoja informacijos teikimą apie nemokamo maitinimo skyrimo sąlygas mokinių tėvams;
8.3. Regos centro vyriausias buhalteris atsakingas už mėnesio biudžeto išlaidų sąmatos įvykdymo ataskaitos ir išlaidų sąmatos dėl lėšų pervedimo pildymą ir pateikimą iki kito mėnesio 5 dienos Socialinių reikalų skyriui per DVS ,,Avilys“ Panevėžio miesto savivaldybės dokumentų tvarkymo ir apskaitos dokumentų valdymo sistemoje ,,Avilys“ tvarkos aprašo nustatyta tvarka.
8.4. Vaikų maitinimo ir higienos specialistas: 

8.4.1. atsako už maitinimo organizavimo patalpų higienos reikalavimų užtikrinimą;
8.4.2. pasikeitus valgiaraščiams, juos pakartotinai derina su Panevėžio miesto veterinarijos tarnyba; 

8.4.3. kiekvieną dieną žymi valgančius vaikus mokinių nemokamo maitinimo registravimo žurnale;
8.4.4. rūpinasi, kad nemokamą maitinimą gaunantys mokiniai, gautų produktų skirtumui, tarp dienai skiriamų lėšų ir maisto patiekalų kainos, padengti. 

9. Vietoj nemokamo maitinimo gali būti išduodami maisto daviniai: karantino, ekstremalios situacijos, ekstremalaus įvykio ar įvykio laikotarpiu, jei tuo metu sustabdomas vaikų maitinimo paslaugų teikimas ugdymo įstaigose. Vietoj nemokamo maitinimo negali būti išmokami pinigai.
10. Karantino, ekstremalios situacijos, ekstremalaus įvykio ar įvykio laikotarpiu, išduodant maisto davinius: direktoriaus įsakymu sudaroma komisija, maisto davinys atiduodamas mokinio tėvams ar globėjams pasirašytinai už 1 ar 2 savaites, jiems sutikus.

11. Nemokamas maitinimas Regos centre poilsio, švenčių, mokinių atostogų dienomis per mokslo metus neorganizuojamas.
12. Mokiniui, kuris mokosi namuose (išskyrus besimokančius nuotoliniu būdu) ir turi teisę gauti nemokamą maitinimą, esant tėvų prašymui ir vadovaujantis Regos centro direktoriaus įsakymu, gali būti patiekalas atiduodamas į namus. Mokinio ligos atveju nemokamas maitinimas jam neteikiamas. Mokiniams, besimokantiems nuotoliniu būdu, nemokamas maitinimas neteikiamas. 
III. SOCIALINĖS PARAMOS SKYRIAUS TEISĖS, PAREIGOS IR ATSAKOMYBĖ
13. Socialinės paramos skyrius: 

13.1. perveda Regos centrui lėšas maisto produktams įsigyti (įskaitant prekių pridėtinės vertės mokestį) pagal sutartis tarp Panevėžio miesto savivaldybės administracijos direktoriaus ir mokyklos vadovo; 

13.2. atsako už sprendimų dėl socialinės paramos mokiniams skyrimo ar nutraukimo pateikimą laiku nemokamą maitinimą organizuojančiam Regos centrui; 

13.3. atsako už lėšų pervedimą ir duomenų teikimą laiku. 
IV. BAIGIAMOSIOS NUOSTATOS
14. Regos centro direktorius tvirtina mokinių nemokamo maitinimo Regos centro tvarkos aprašą. 

15. Regos centre už mokinių nemokamo maitinimo organizavimą atsakingas Regos centro direktorius ir įsakymu paskirtas asmuo. 

16. Socialinei paramai skiriamos valstybės biudžeto tikslinės lėšos, kurios naudojamos tik maisto produktams įsigyti (įskaitant prekių pridėtinės vertės mokestį). Nemokamam maitinimui administruoti (darbuotojų darbo užmokesčiui, socialiniam draudimui, išlaidoms už komunalines ir kitas paslaugas) naudojamos savivaldybės biudžeto lėšos.

